**אניה גוסטומלסקי** (באוקראינית: **Анна Гостомельська**; נולדה ב-9 ביוני 1981) היא שחיינית ישראלית, אלופת ישראל ושיאנית ישראל. החזיקה בעבר בשיאי ישראל, במשחים ל-50 מטר חופשי, ל-100 מטר חופשי, ל-200 מטר חופשי, ל-50 מטר גב, ל-100 מטר גב, ל-200 מטר גב ול-50 מטר פרפר. ייצגה את ישראל בשתי אולימפיאדות (אתונה 2004 ובייג'ינג 2008) ובארבע אליפויות עולם (פוקואוקה 2001, ברצלונה 2003, מונטריאול 2005 ומלבורן 2007). בעלת מדליית ארד, באליפות אירופה בבריכת 25 מטר (הלסינקי 2006) ומקום רביעי באליפות עולם בבריכת 25 מטר (מנצ'סטר 2008) במשחה ל-50 מטר גב.

גוסטומלסקי נחשבת לשחיינית עם יציאות ופניות חזקות, ולכן הישגיה הבינלאומיים בבריכת 25 מטר (בהן יש יותר פניות) טובים יותר מהישגיה בבריכות אולימפיות.

ביוגרפיה
--------

גוסטומלסקי נולדה וגדלה בקייב שבאוקראינה הסובייטית. היא עלתה לישראל בגיל 10 כשחיינית שחייה צורנית. היא שחתה בקבוצת מכבי חיפה. במשך 12 שנים התאמנה בפנימיית המחוננים בשחייה במכון וינגייט, בהדרכתו של לאוניד קאופמן ולאחר מכן עברה לאגודת מכבי קריית ביאליק.

### 2001

באליפות העולם שנערכה בפוקואוקה יפן בשנת 2001 סיימה גוסטומלסקי במקום 20 במשחה ל-100 מטר גב בתוצאה של 1:04.59 דקות, במקום 22 במשחה ל-200 מטר גב בשיא ישראלי חדש של 2:18.36 דקות, במקום 25 במשחה ל-50 מטר גב בשיא ישראלי חדש של 30.56 שניות, במקום 28 במשחה ל-100 מטר חופשי בשיא ישראלי חדש של 57.07 שניות, במקום 35 במשחה ל-200 מטר חופשי בתוצאה של 2:04.59 דקות ובמקום 41 במשחה ל-50 מטר חופשי בתוצאה של 26.86 שניות.

### 2003

באליפות העולם שנערכה בברצלונה ספרד בשנת 2003 סיימה גוסטומלסקי במקום 21 במשחה ל-200 מטר גב בתוצאה של 2:17.60 דקות, במקום 29 במשחה ל-100 מטר גב בתוצאה של 1:04.97 דקות ובמקום 31 במשחה ל-50 מטר גב בתוצאה של 30.54 שניות.

### 2004

במאי 2004 קבעה גוסטומלסקי שיא ישראלי חדש במשחה 50 מטר חופשי, 26.41 שניות, ושיא ישראלי גם במשחה ב-100 מטר חופשי, 56.82 שניות. 

גוסטומלסקי השתתפה באולימפיאדת אתונה (2004). לאתונה הצטרפה גוסטומלסקי ברגע האחרון, לאחר שקיבלה אישור מיוחד מוועדת החריגים של היחידה לספורט הישגי להשתתף במשחקים, זאת לאחר שלא השיגה את הקריטריון האולימפי. גוסטומלסקי סיימה במקום השלישי במשחה 100 מטר חופשי בתחרות הכנה בינלאומית. באולימפיאדה היא סיימה במקום ה-28 במשחה ל-100 מטר גב בתוצאה של 1:04.06 דקות, במקום ה-32 במשחה ל-100 מטר חופשי בתוצאה של 57.15 שניות ובמקום ה-35 במשחה ל-50 מטר חופשי בתוצאה של 26.72 שניות.

### 2005

באליפות העולם שנערכה במונטריאול קנדה ביולי 2005 סיימה גוסטומלסקי במקום 23 במשחה ל-100 מטר חופשי בתוצאה של 56.43 שניות, במקום 24 במשחה ל-50 מטר גב בשיא ישראלי חדש של 29.79 שניות, במקום 25 במשחה ל-100 מטר גב בתוצאה של 1:03.56 דקות ובמקום 32 במשחה ל-200 מטר גב בתוצאה של 2:19.83 דקות.

באליפות אירופה לבריכות קצרות, שנערכה בטרייסטה באיטליה, גוסטומלסקי הופיעה בשני גמרים וסיימה במקום השישי בגמר 100 מטר גב ובמקום השמיני בגמר משחה 50 מטר גב.

### 2006

באליפות ישראל בשחייה, בפברואר 2006, קבעה גוסטומלסקי שיאים ישראלים ב-50 מטר חופשי, 200 מטר חופשי ועם מכבי קריית ביאליק בשליחות.

באליפות העולם בבריכות קצרות בשנחאי, באפריל 2006, סיימה גוסטומלסקי במקום החמישי בגמר משחה 100 מטר גב, מקום רביעי ב-50 מטר גב, 18 מאיות שנייה בלבד הפרידו בין גוסטומלסקי למדליית ארד, עם שיא ישראלי חדש, 27.46 שניות. 

### 2007

באליפות העולם שנערכה במלבורן אוסטרליה בשנת 2007 סיימה גוסטומלסקי במקום 24 במשחה ל-200 מטר גב בשיא ישראלי חדש של 2:14.92 דקות, במקום 25 במשחה ל-100 מטר פרפר בתוצאה של 1:00.37 דקות, במקום 30 במשחה ל-50 מטר גב בתוצאה של 29.84 שניות ובמקום 31 במשחה ל-100 מטר גב בתוצאה של 1:03.44 דקות.

באליפות ישראל בשחייה באוגוסט 2007 קבעה גוסטומלסקי שיאים ישראלים חדשים ב-50 מטר חופשי ו-100 מטר גב. גל נבו השיג שיא ב-200 מ' מעורב אישי. גוסטומלסקי וגיא ברנע הוכתרו לשחיינים הבולטים.

### 2008

באליפות אירופה בשחייה שנערכה באיינדהובן, הולנד בשנת 2008 סיימה גוסטומלסקי במקום ה-10 במשחה ל-100 מטר גב בתוצאה של 1:02.86 דקות, במקום ה-12 במשחה ל-100 מטר חופשי בתוצאה של 55.62 שניות, במקום ה-19 במשחה ל-100 מטר פרפר בתוצאה של 1:00.17 דקות ובמקום ה-22 במשחה ל-50 מטר חופשי בתוצאה של 26.08 שניות. בזכות הישגיה אלו היא קבעה את הקריטריון לאולימפיאדת בייג'ינג (2008)

במשחקים האולימפיים עצמם סיימה גוסטומלסקי במקום ה-19 במשחה ל-50 מטר חופשי בשיא ישראלי חדש של 25.23 שניות, במקום ה-22 במשחה ל-100 מטר חופשי בתוצאה של 55.18 שניות (2 מאיות השנייה איטי משיאה הישראלי), במקום ה-25 במשחה ל-100 מטר גב בשיא ישראלי חדש של 1:01.87 דקות, במקום ה-36 במשחה ל-100 מטר פרפר בשיא אישי חדש של 59.50 שניות.

באליפות עולם בבריכת 25 מטר במנצ'סטר, באפריל 2008 הגיעה למקום הרביעי במשחה ל-50 מטר גב[1] ועלתה לגמר 100 מטר פרפר עם שיא ישראלי - 57.91 שניות.

חייה האישיים
------------

גוסטומלסקי מתגוררת בנתניה עם בעלה ושלושת ילדיה, שני בנים ובת. היא שימשה כמנכ"לית מועדון השחייה הפועל דולפין נתניה, אלופת המדינה בשחייה (2013). היא עודנה מתאמנת ומתחרה מטעם המועדון.

הישגים בינלאומיים
-----------------

* מקום שביעי באליפות אירופה בשחייה 2004 - 100 מטר גב בתוצאה של 1:03.35 דקות
* מדליית ארד באליפות אירופה בשחייה (בריכת 25 מטר) 2006 - 50 מטר גב
* **מקום רביעי באליפות העולם בשחייה 2008 (בריכת 25 מטר) - 50 מטר גב בשיא ישראלי חדש של 26.84 שניות, 3 מאיות השנייה ממדליית ארד**
* מקום חמישי באליפות העולם בשחייה 2008 (בריכת 25 מטר) - 50 מטר פרפר
* מקום שביעי באליפות העולם בשחייה 2008 (בריכת 25 מטר) - 100 מטר פרפר
* מקום שמיני באליפות העולם בשחייה 2008 (בריכת 25 מטר) - 100 מטר גב
* מקום שמיני באליפות העולם בשחייה 2002 (בריכת 25 מטר) - 200 מטר גב

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* אניה גוסטומלסקי, באתר הוועד האולימפי הבין-לאומי
* אניה גוסטומלסקי, באתר olympedia.org
* אניה גוסטומלסקי, באתר Swimrankings
* ריאיון עם אניה גוסטומלסקי באתר מכון וינגייט
* רמי היפש, "אני שוחה עבורי, לא בשביל ציפיות של אנשים", באתר הארץ, 10 באפריל 2006 - ריאיון
* רועי בית לוי, שוחה נגד הזרם - אניה גוסטומלסקי, מאמינה שההשגים שלה מתחילים בראש ולא ברגליים, באתר הארץ, 28 במאי 2008

הערות שוליים
------------

1. ↑  מקום רביעי לגוסטומלסקי באליפות העולם, באתר הארץ, 14 באפריל 2008
2. ↑  גל קרניאל, גב חזק - המסלול של / אניה גוסטומלסקי, באתר הארץ, 18 בספטמבר 2006
3. ↑  רמי היפש, שחייה: שיא ישראלי לאניה גוסטומלסקי, באתר הארץ, 29 במאי 2004
4. ↑  שחייה: שיאים ישראלים לגוסטומלסקי ומירון, באתר הארץ, 2 במאי 2004
5. ↑  רמי היפש, אניה גוסטומלסקי וקטיה פיסצקי מצטרפות לסגל האולימפי, באתר הארץ, 7 ביוני 2004
6. ↑  שחייה: גוסטומלסקי סיימה במקום השלישי ביוון, באתר הארץ, 9 ביוני 2004
7. ↑  רמי היפש, שחייה: מקום שמיני לגוסטומלסקי ב-50 מ' גב, באתר הארץ, 7 בדצמבר 2005
8. ↑  רמי היפש, שחייה: שלושה שיאים בהם מעורבת גוסטומלסקי, באתר הארץ, 24 בפברואר 2006
9. ↑  רמי היפש, שחיה:גוסטומלסקי חמישית בעולם, באתר הארץ, 7 באפריל 2006
10. ↑  רמי היפש, "אני שוחה עבורי, לא בשביל ציפיות של אנשים", באתר הארץ, 10 באפריל 2006
11. ↑  רמי היפש, אליפות ישראל בשחייה ננעלה עם שלושה שיאים, באתר הארץ, 11 באוגוסט 2007
12. ↑  רמי היפש, שחייה: שיאים וגמרים לאניה גוסטומלסקי, באתר הארץ, 13 באפריל 2008
13. ↑  אניה גוסטומלסקי מונתה כמנכ"לית הפועל "דולפין" נתניה

|  משלחת ישראל לאולימפיאדת אתונה (2004)  |
| --- |
| אתלטיקה **אתלטיקה** | אלכס אברבוך • נילי אברמסקי • אסף בימרו • אירנה לנסקי • היילה סטאין |
| ג'ודו **ג'ודו** | אודי וקס • מדליית ארד לאריק זאבי אריק זאבי • גל יקותיאל • מיכל פיינבלט • יואל רזבוזוב |
| היאבקות **היאבקות** | יורי יבסייצ'יק • יאשה מנשרוב • גוצ'ה ציציאשווילי |
| התעמלות **התעמלות מכשירים** | פבל גופמן |
| התעמלות אמנותית **התעמלות אמנותית** | קטיה פיסצקי |
| טאקוונדו **טאקוונדו** | מאיה ערוסי |
| טניס **טניס** | יוני ארליך • אנה סמשנובה • אנדי רם |
| טניס שולחן **טניס שולחן** | מרינה קרבצ'נקו |
| סיף **סיף** | איילת אוחיון |
| קיאק **קיאק** | רועי ילין • לריסה פסחוביץ' • מיכאל קולגנוב |
| קליעה **קליעה** | אלכסנדר דנילוב • גיא סטריק |
| שחייה **שחייה** | ורד בורוכובסקי • אניה גוסטומלסקי |
| שחייה אמנותית **שחייה אמנותית** | אנסטסיה גלושקוב • אינה יופה |
| שיט **שיט** | ורד בוסקילה • אודי גל • מדליית זהב לגל פרידמן גל פרידמן • לי קורזיץ • ניקה קורניצקי • גידי קליגר |

|  משלחת ישראל לאולימפיאדת בייג'ינג (2008)  |
| --- |
| אתלטיקה **אתלטיקה** | אלכס אברבוך • איתי מגידי • היילה סטאין • ניקי פאלי |
| ג'ודו **ג'ודו** | אריק זאבי • גל יקותיאל • אליס שלזינגר |
| התעמלות אמנותית **התעמלות אמנותית** | נבחרת ישראל בהתעמלות אמנותית (אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי) • נטע ריבקין • אירה ריסנזון |
| התעמלות **התעמלות מכשירים** | אלכס שטילוב |
| טאקוונדו **טאקוונדו** | בת אל גטרר |
| טניס **טניס** | ציפי אובזילר • יוני ארליך • שחר פאר • אנדי רם |
| סיף **סיף** | תומר אור • דלילה חטואל • נעם מילס |
| קיאק **קיאק** | מיכאל קולגנוב |
| קליעה **קליעה** | דורון אגוזי • גיא סטריק • גיל סימקוביץ' |
| שחייה **שחייה** | תום בארי • גיא ברנע • אניה גוסטומלסקי • אלון מנדל • גל נבו • איתי צ'מה • נמרוד שפירא בר אור |
| שחייה אמנותית **שחייה אמנותית** | אנסטסיה גלושקוב • אינה יופה |
| שיט **שיט** | נופר אדלמן • ורד בוסקילה • אודי גל • מעין דוידוביץ' • מדליית ארד לשחר צוברי שחר צוברי • ניקה קורניצקי • גידי קליגר |